Diari Oficial de la Generalitat Valenciana


Sumari del DOGV 2319, del 27-07-1994 (1994/832084)

ORDRE de 6 de juliol de 1994, de la Conselleria d'Agricultura, Pesca i Alimentació, per la qual es determina el procediment per a la qualificació de les empreses agroalimentaries preferents i es regulen les ajudes a aquestes empreses.
------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1994/07/06/(2)/dof/vci/html**

### Dades del document

Número de DOGV
:   2319

Data del DOGV
:   27-07-1994

Secció del DOGV
:   DISPOSICIONS GENERALS

Número del document
:   1994/832084


Data del document
:   06-07-1994

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 6 de juliol de 1994, de la Conselleria d'Agricultura, Pesca i Alimentació, per la qual es determina el procediment per a la qualificació de les empreses agroalimentàries preferents i es regulen les ajudes a aquestes empreses. [94/4880]  
Mitjançant el Decret 108/1994, de 7 de juny, del Consell, i de conformitat   
amb la disposició addicional deu de la Llei 6/1993, de 31 de desembre, de   
Pressupostos de la Generalitat Valenciana per a l'exercici de 1994, es van   
determinar les característiques de les empreses agroalimentàries que en   
l'àmbit de la Comunitat Valenciana es consideraran preferents per a rebre   
el suport econòmic de la Generalitat Valenciana.  
En virtut de la facultat de desplegament prevista en la disposició final   
primera del Decret 108/1994, l'objecte d'aquesta disposició és determinar   
el procediment per a accedir a la qualificació i fixar les bases   
reguladores de les ajudes econòmiques que es concediran a les empreses   
agroalimentàries preferents.  
Atès que dins del sector agroalimentari coexisteixen dos tipus   
d'activitats, d'una banda, les de transformació de les primeres matèries   
agràries i, de l'altra, les de comercialització de productes en fresc,   
sense transformació, que fins i tot a nivell estadístic pertanyen a grups   
de la Classificació Nacional d'Activitats (CNAE 93) diferents, aquesta   
ordre desplegarà els apartats esmentats en el paràgraf anterior per a   
ambdós subsectors.  
Per això i fent ús de les facultats que tinc atribuïdes,  
ORDENE:  
Article primer  
1. D'acord amb el que s'estableix en l'article quart del Decret 108/1994,   
les empreses agroalimentàries preferents podran ser de comercialització en   
fresc o d'industrialització, segons que les seues activitats puguen   
enquadrar-se respectivament en els grups següents de la classificació   
nacional d'activitats.  
Industrialització agroalimentària  
DA 15.1 a 15.98 i DA 16: Indústries de l'alimentació, begudes i tabac.  
Procediment per a la qualificació d'empreses agroalimentàries preferents;  
Article segon  
Les sol·licituds per a obtenir la qualificació com a preferents de les   
empreses agroalimentàries es presentaran davant els serveis territorials de   
la Conselleria d'Agricultura, Pesca i Alimentació, o en qualsevol del   
altres llocs que s'estableixen en l'article 38.4 de la Llei de Règim   
Jurídic de les Administracions Públiques o del Procediment Administratiu   
Comú.  
Article tercer  
Les sol·licituds s'acompanyaran de la documentació següent:  
a) Document d'identificació fiscal.  
b) Memòria descriptiva de les activitats de l'entitat que sol·licita la   
qualificació, que comprendrà: dades generals (raó social, domicili,   
telèfon, fax, etc.), dades de les instal·lacions (superfície coberta,   
línies de selecció, rendiment de les línies, cambres frigorífiques,   
material auxiliar, etc.), dades del personal (administratius, camp i   
instal·lacions, direcció, gerència, etc.) i dades de volum i valors de   
producció comercialitzada (per espècies i, en cítrics, per varietats) per a   
les empreses agroalimentàries preferents de comercialització en fresc o de   
facturació per a les d'industrialització.  
c) Programa de qualitat que s'aplicarà, o que ha aplicat l'empresa   
agroalimentària preferent, al front del qual hi haurà un responsable que   
haja rebut, o es comprometa a rebre, una formació en aquesta matèria,   
reconeguda per un organisme competent.  
d) Compromís d'aportació de les dades bàsiques de comercialització en fresc   
o industrialització.  
e) Documentació que permeta comprovar que se supera la dimensió mínima   
establerta en l'article setè del Decret 108/1994, com a empresa   
agroalimentària de comercialització en fresc o d'industrialització. Si no   
n'hi ha, un pla que en garantisca la consecució en els terminis establerts   
en l'apartat 2 de l'article setè del decret esmentat.  
Article quart  
1. El Servei d'Indústries i Ordenació de Mercats de la Direcció General de   
Comercialització, Indústries i Relacions Agràries de la Conselleria   
d'Agricultura, Pesca i Alimentació analitzarà la documentació i redactarà   
la proposta de qualificació corresponent.  
2. El director general de Comercialització, Indústries i Relacions Agràries   
dictarà una resolució que implicarà, en el cas que siga favorable, la   
inscripció d'ofici en el Registre d'Empreses Agroalimentàries Preferents i   
d'expedició a l'interessat del certificat corresponent.  
3. En el Registre es faran constar les dades relatives a la raó social de   
l'empresa, el NIF, el sector i l'activitat principal, i el volum   
comercialitzat o industrialitzat.  
Auxilis econòmics  
Article cinquè. Ajudes  
La consideració d'empresa agroalimentària preferent durà implícites les   
ajudes econòmiques següents, a càrrec de les línies que es detallen del   
pressupost de la Conselleria d'Agricultura, Pesca i Alimentació:  
a) Subvenció de fins al 50 per cent de les inversions dels programes de   
qualitat, a càrrec de la línia 705 del programa 714.30, amb una dotació   
pressupostària màxima per a l'any 1994 de cinc milions de pessetes.  
b) Subvenció de fins a 5 punts d'interès en els préstecs acollits al   
conveni de col·laboració entre la Conselleria d'Agricultura, Pesca i   
Alimentació de la Generalitat Valenciana i les entitats financeres per al   
suport al sector agroalirnentari valencià, a càrrec de la línia 705 del   
programa 714.30, amb una dotació pressupostària màxima per a l'any 1994 de   
45 mílions de pessetes.  
La quantia màxima dels préstecs que es concediran pujarà al 80 per cent de   
l'import de la inversió no coberta per altres subvencions o ajudes   
públiques que s'hagen sol·licitat o obtingut per al mateix projecte, i el   
termini màxim d'amortització serà de sis anys.  
Article sisè  
Es considerarà subvencionable en els préstecs concedits la part   
corresponent als conceptes següents:  
a) Construcció de béns immobles, excepte la compra de terrenys.  
b) Adquisició d'equips i maquinaria nous, inclosos els informàtics.   
Solament seran auxiliables els elements de transport intern en la   
instal·lació.  
c) Les inversions en immobilitzat immaterial (propietat industrial,   
aplicacions informàtiques i drets sobre béns en arrendament financer de les   
inversions subvencionables considerades en els dos guions anteriors).  
d) Les despeses que puguen contribuir a la generació de recursos durant més   
d'un exercici econòmic i d'avantatges competitius, com ara:  
\* Auditories i elaboració de manuals de qualitat.  
\* Despeses de formació de personal.  
\* Investigació de mercat i elaboració de plans de màrqueting.  
\* Elaboració de plans d'empresa a mitjà termini.  
\* Estudis de logística en l'aprovisionament i la distribució.  
Açò en el supòsit que es realitzen com a actuacions d'un pla d'empresa. El   
total de les despeses de l'apartat d) no sobrepassarà el 10 per cent de la   
inversió en immobilitzat.  
Procediment per a la concessió de les subvencions als tipus d'interès  
Article setè. Presentació de sol·licituds  
1. Les sol·licituds s'han de presentar davant les mateixes unitats   
previstes en l'article segon i s'han de dirigir a la Conselleria   
d'Agricultura, Pesca i Alimentació segons el model de l'annex I d'aquesta   
ordre.  
2. Cal acompanyar les sol·licituds dels documents següents:  
a) Informació especificada en l'annex II.  
b) Memòria valorada de la inversió, o projecte tècnic, si s'escau.  
c) Justificació que les millores a què es refereixen les inversions   
pressupostades en el projecte presentat no s'han iniciat amb anterioritat a   
la presentació de la sol·licitud. Excepcionalment, per a les inversions   
iniciades en 1994, podran sol·licitar-se ajudes per a obres iniciades en   
els sis mesos anteriors a la presentació de la sol·licitud.  
d) Declaració, si s'escau, de les subvencions que ha sol·licitat o obtingut   
d'altres administracions públiques per a les mateixes finalitats, amb   
exposició de les quanties i de l'entitat que les concedeix.  
e) Certificat de la condició d'empresa agroalimentària preferent.  
f) Justificació del compliment de les obligacions fiscals i davant la   
Seguretat Social.  
Article vuitè. Tramitació  
1. La sol·licitud es completarà, si s'escau, d'acord amb el procediment   
establert en la Llei de Règim Jurídic de les Administracions Públiques i   
del Procediment Administratiu Comú.  
2. Els serveis territorials de la Conselleria d'Agricultura, Pesca i   
Alimentació comprovaran que les inversions previstes tenen com a finalitat   
la millora de les condicions de transformació i comercialització de   
productes agraris i que compleixen les condicions establertes en aquesta   
ordre.  
En el termini màxim d'un mes, el director dels serveis territorials   
lliurarà al sol·licitant un document que ho acredite.  
3. El sol·licitant haurà de presentar aquest document en una entitat   
financera, a fi d'iniciar-hi la tramitació del préstec.  
4. Una vegada obtingut l'informe favorable de l'entitat financera per a la   
concessió del préstec, caldrà presentar aquest document davant els serveis   
territorials de la Conselleria d'Agricultura, Pesca i Alimentació, en el   
termini màxim de tres mesos comptadors des de la data de la sol·licitud.  
La no presentació de l'informe en el termini indicat tindrà com a   
conseqüència que s'arxive l'expedient.  
Article novè. Resolució d'expedients i notificació  
1. El conseller d'Agricultura, Pesca i Alimentació, a proposta del director   
general de Comercialització, Indústries i Relacions Agràries, i amb   
l'informe previ del Servei d'Indústries i Ordenació de Mercats, resoldrà   
les sol·licituds en el termini màxim de sis mesos comptadors des de la data   
de la sol·licitud, amb expressió de la quantia del préstec bonificat, el   
termini d'amortizació i, si s'escau, el de mancança, els punts de   
bonificació concedits i el termini per a la realització de les inversions   
previstes.  
La manca de resolució en el termini tindrà efecte desestimatori.  
2. La Direcció General de Comercialització, Indústries i Relacions Agràries   
remetrà una còpia de la resolució que escaiga, segons el model de l'annex   
III, als serveis territorials de la Conselleria d'Agricultura, Pesca i   
Alimentació, a l'entitat financera i al beneficiari perquè formalitze   
l'escriptura del préstec, per a la qual cosa disposarà d'un termini màxim   
que acabarà el dia 30 del mes següent al de la recepció.  
Article deu. Pagaments  
El pagament dels imports corresponents a les bonificacions d'interessos,   
l'efectuarà la Conselleria d'Agricultura, Pesca i Alimentació a les   
entitats financeres ens els terminis i els termes que es prevegen en el   
conveni de col·laboració financera que s'establisca amb aquesta finalitat.  
Article onze  
Les sol·licituds de les ajudes corresponents als programes de control de   
qualitat es tramitaran davant la Direcció General de Comercialització,   
Indústries i Relacions Agràries, que establirà el procediment i la   
documentació que s'ha d'adjuntar als programes de qualitat.  
DISPOSICIONS FINALS  
Primera  
Es faculta el director general de Comercialització, Indústries i Relacions   
Agràries perquè, dicte les normes de desplegament i aplicació d'aquesta   
ordre.  
Segona  
Aquesta ordre vigeix des de l'endemà de la publicació en el Diari Oficial   
de la Generalitat Valenciana.  
València, 6 de juliol de 1994  
El conseller d'Agricultura, Pesca i Alimentació,  
JOSEP MARIA COLL COMIN  
ANNEX I  
Sol·licitud de bonificació d'interessos  
(Nom i cognoms) ... amb número d'identificació fiscal ..., en representació   
de l'empresa ... amb NIF ... i domicili social a ... carrer ... telèfon ...   
fax ..., província de ...,  
SOL·LICITE: Que atesa la condició d'empresa agroalimentària preferent, se'm   
concedisca una subvenció en forma de bonificació de ... punts d'interès,   
corresponent a un préstec de ... pessetes i un termini d ... anys per al   
finançament del projecte d'inversió titulat ..., que es durà a terme a ...   
província d ...  
..., ... d ... de 19 ...  
Firma  
CONSELLERIA D'AGRICULTURA, PESCA I ALIMENTACIO  
ANNEX II.1  
1. Dades del sol·licitant  
1.1 Nom o raó social ... NIF ...  
Domicili social: carrer ... número ..., municipi ... codi postal ...   
província ... comunitat autònoma ..., telèfon ... fax ...  
2. Dades del beneficiari  
2.1 Nom o raó social ... NIF ...  
Domicili social: carrer ... número ... municipi ... codi postal ...   
província ... comunitat autònoma ..., telèfon ... fax ...  
2.2 El beneficiari pertany al sector públic (1), privat (2), cooperatiu   
(3), altres (4).  
2.3 Forma jurídica del beneficiari:  
- Societat anònima  
- Societat cooperativa  
- SAT  
- Altra  
2.4 Nombre d'afiliats, associats o titulars d'una part del capital del   
beneficiari:  
2.5 Nom dels principals titulars de capital i percentatge de participació:  
 Percentatge  
1. ... ...  
2. ... ...  
3. ... ...  
4. ... ...  
5. ... ...  
2.6 Banc del beneficiari  
2.6.1 Nom o raó social ... NIF ...  
Domicili social: carrer ... número ... municipi ... codi postal ...   
província ... comunitat autònoma ... telèfon ... fax ...  
2.6.2 Número de banc i número de compte del beneficiari ...  
3. Dades de la inversió  
3.1 Descripció general de la inversió proposada pel beneficiari ...  
3.2 Sector econòmic de la inversió ...  
3.3 CNAE (ho emplenarà l'administració)  
3.4 Localització geogràfica ...  
3.5 Inversió total ... pessetes  
3.6 Si s'escau, inversió per a la qual se sol·licita l'ajuda ... pessetes  
3.7 Distribució anual de la inversió:  
 Percentatge  
Any ... ...  
Any ... ...  
Any ... ...  
4. Dades generals  
4.1 Data d'elaboració del pressupost:  
Mes ..., any ...  
4.2 Dates previstes per al començament i l'acabament dels treballs:  
Començament: mes ..., any ...  
Acabament: mes ..., any ...  
El sol·licitant declara, sota la seua responsabilitat, que totes les dades   
anteriors són certes i es compromet a aportar els justificants necessaris   
per a la comprovació.  
Data ...  
Firma ...  
ANNEX II.2  
Informació econòmica, financera i social  
Sol·licitant: Nom:...  
NIF: ...  
1. Informació econòmica i financera  
1.1 Comptes anuals dels tres últims exercicis dipositats en el registre   
mercantil.  
1.2 Balanç consolidat i comptes anuals consolidats, si l'empresa consolida   
en algun grup (corresponents als tres últims exercicis).  
1.3 Pla de finançament del projecte.  
1.4 Per als tres exercicis posteriors (d'acord amb el Pla General de   
Comptabilitat i la resta de normes de l'Institut de Comptabilitat i   
Auditoria de Comptes):  
- Balanç i comptes de resultats que es preveuen.  
- Pla d'origen i aplicació de fons que es preveu.  
Notes aclaridores per a emplenar l'annex II  
2. Beneficiari  
Indiqueu en el quadre el número corresponent.  
2.5 No esmenteu els titulars de menys del 10 per cent del capital.  
2.6.2 Indiqueu la clau, del banc i de la sucursal amb quatre dígits,   
respectivament, i amb deu dígits el número de compte del beneficiari.  
3. Inversió  
3.1 Feu-ne una descripció succinta.  
3.2 Els sectors d'activitat del projecte es poden caracteritzar per la   
primera matèria (llet), per la tècnica de transformació o de   
comercialització (escorxador), per la destinació dels productes fabricats   
(aliments per al ramat), etc.  
3.4 Localització geogràfica de la inversió: indiqueu el municipi seguit del   
nom de la província.  
3.5 Pressupost total de la inversió.  
3.7 Indiqueu el percentatge sobre el pressupost per al qual se sol·licita   
l'ajuda i la distribució anual segons la previsió de realització de les   
inversions.  
ANNEX III  
ORDRE de 6 de juliol, de la Conselleria d'Agricultura, Pesca i Alimentació,   
sobre ajudes a les empreses agroalimentàries preferents.  
Resolució de concessió d'ajudes  
Per raó de l'Acord de 7 de març de 1994, del Govern valencià, pel qual   
s'autoritza l'ampliació dels límits establerts en l'article 29.3 del Decret   
Legislatiu de 26 de juny de 1991, del Govern valencià, pel qual s'aprova el   
text refós de la Llei d'Hisenda Pública de la Generalitat Valenciana, i de   
conformitat amb el que es disposa en els articles 5 i 6 de l'ordre de 6 de   
juliol de 1994, de la Conselleria d'Agricultura, Pesca i Alimentació, sobre   
ajudes a les empreses agroalimentàries preferents; vist el conveni de   
col·laboració entre la Conselleria d'Agricultura, Pesca i Alimentació i les   
entitats financeres per al suport al sector agroalimentari valencià, i de   
conformitat amb la proposta del director dels serveis territorials,   
resolc:  
Concedir l'ajuda sol·licitada en els termes següents:  
Beneficiari:  
CIF/DNI:  
Núm. expedient:  
Aplicació pressupostària:  
Import del préstec:  
Subvenció a interessos:  
Data inici de l'operació:  
Entitat financera:  
Anualitats:  
 Capital Capital Quota d'interès  
Venciment amortizat pendent subvencionable  
30.09.94  
31.03.95  
30.09.95  
31.03.96  
30.09.96  
31.03.97  
30.09.97  
31.03.98  
30.09.98  
31.03.99  
30.09.99  
31.03.00  
Total  
Valencia, ... d ... de 1994  
El conseller d'Agricultura, Pesca i Alimentació,  
Josep Maria Coll i Comin  
Independentment de la data de formalització de l'operació, el pagament   
efectiu i, per tant, la meritació d'interessos tindrà efecte des de l'últim   
dia del mes següent al de la concessió de la subvenció. Si passa un mes   
d'aquesta data, sense que conste en aquesta Conselleria la formalització de   
la pòlissa, es considerarà nul·la la resolució de concessió. Les   
amortitzacions avançades o la cancel·lació de l'operació només podran   
produir-se en les dates de venciment, 31 de març i 30 de setembre de cada   
any. L'incompliment de les condicions a què està subjecta la subvenció   
concedida d'acord amb la normativa que la regula i, especialment, la no   
atenció a les obligacions de pagament per part del beneficiari, en   
determinarà la revocació, amb el deure de reintegrar, si s'escau, les   
quantitats percebudes, incrementades amb l'interès de demora des del moment   
del pagament. Contra aquesta resolució es podrà interposar un recurs   
contenciós administratiu, en el termini de dos mesos des de la notificació   
d'aquesta resolució, davant la sala contenciosa administrativa del Tribunal   
Superior de Justícia de la Comunitat Valenciana, sense perjudici   
d'interposar qualsevol altre recurs que s'estime procedent.


Còpia Permalink ELI